
VABILO: ZBOR MLADINSKIH ODSEKOV 2026

Mladinska komisija Planinske zveze Slovenije vabi na Zbor mladinskih odsekov, ki bo v soboto ob 13.00 uri, 21. novembra 2026, na Ekonomski fakulteti v Ljubljani, v predavalnici P-217 (nova lokacija!). 
Predlagan dnevni red:
1. Izvolitev organov Zbora mladinskih odsekov in izglasovanje dnevnega reda.
2. Poročilo verifikacijske komisije.
3. Vsebinsko in finančno poročilo MK PZS za leto 2025.
4. Vsebinsko in delno finančno poročilo za leto 2026, program dela MK PZS za leto 2027 ter okvirni program dela za leto 2028.
5. Poročilo stališč in sklepov z okrogle mize.
6. Podelitev priznanj mladinskim voditeljem.
7. Podelitev priznanj Mladina in gore.
8. Razrešnica organom Mladinske komisije PZS.
9. Volitve organov Mladinske komisije PZS.
10. Razno.
Po vsaki točki dnevnega reda bo razprava. Dodatna gradiva za posamezne točke bodo objavljena na spletni strani mk.pzs.si en teden pred Zborom. Predviden zaključek Zbora je najkasneje do 16. ure.
Pred Zborom bo ob 10.00 potekala okrogla miza o projektu »Tukaj sem zate! Program medvrstniške podpore za mlade« in njegovem vključevanju v delo mladinskih odsekov. Predstavili bomo projekt in vlogo skrbnikov varnega prostora ter se pogovorili o tem, kako lahko mladim v naših društvih zagotovimo varno okolje, v katerem se počutijo sprejete in slišane ter se lahko obrnejo na vrstnika za podporo. Okrogla miza bo namenjena tudi izmenjavi izkušenj, vprašanjem in vašim predlogom za vključevanje medvrstniške podpore v dejavnosti mladinskih odsekov.
Za vse prijavljene bo na stroške MK PZS zagotovljeno kosilo.
Vsak registriran mladinski odsek lahko prijavi več sodelujočih, pravico do glasovanja na Zboru pa ima en pooblaščen predstavnik mladinskega odseka. Pooblastilo se odda prijavni službi Zbora. Če se nihče iz vašega odseka ne more udeležiti Zbora, prosimo, da za glasovanje pooblastite predstavnika katerega izmed drugih mladinskih odsekov, ki bo na Zboru prisoten.
Zaradi lažjega načrtovanja vas prosimo, da se prijavite najkasneje do 13. 11. 2026 prek  https://forms.gle/9EjiJ4szmpnjJtFu8.
Vabljeni, da se nam pridružite, predstavite svoje izkušnje in predloge ter sodelujete pri oblikovanju prihodnjega dela z mladimi!
Ana Skledar
načelnica Mladinske komisije
Planinske zveze Slovenije

